EkBass/fiwiki-20250220-pages-articles huggingface dataset:
Hui Shi

Hui Shi (惠施 pinyin: Huì Shī, Wade-Giles: Hui Shih) eli Huizi (惠子 pinyin: Huìzǐ, Wade-Giles: Hui-tzu; "mestari Hui") oli 300-luvulla taistelevien läänitysvaltioiden aikaan elänyt kiinalainen filosofi. Hän edusti "Nimien koulukuntaa", jonka edustajia voidaan kutsua sofisteiksi tai dialektikoiksi. Hui Shi on tunnettu kymmenestä ajan ja tilan suhteellisuutta koskevasta paradoksista, esimerkiksi: "Lähdin Yueen (Yuen valtio Etelä-Kiinassa) tänään ja saavuin perille eilen". Yksikään Hui Shin filosofisista kirjoituksista ei ole säilynyt meidän päiviimme, mutta niihin viitataan useissa kiinalaisissa klassisissa teoksissa kuten Zhanguo ce, Lushi chunqiu, Han Feizi, Xunzi ja Zhuangzi. Peräti yhdeksässä Zhuangzin luvussa mainitaan Hui Shi, joka esitetään Zhuangzin ystävänä ja kilpailijana. Hui ja Zhuang väittelivät mielellään filosofisista kysymyksistä. Daolaisen perimätiedon mukaan he olivat kilpailevat ystävykset Huizin kuolemaan asti. ==Aiheesta muualla== *Hui Shin elämä englanniksi, Stanford Encyclopedia of Philosophy * Watson, Burton, tr. 1968. The Complete Works of Chuang Tzu. New York: Columbia University Press. * Kou Pao-koh. Deux sophistes chinois:Houei Che et Kong -souen Long.Paris,1953. * Moritz R. Hui Shi und die Entwicklung des philosophischen Denkens im alten China.Berlin, 1973. * Solomon B.S.The assumptions of Hui Shih //Monumenta Serica,1969,vol.28.P.1-40. * Lucas Thierry. Hui Shih and Kung Sun Lung: an approach from contemporary logic // Journal of Chinese Philosophy 20: 211-255 (1993). * Крушинский А.А. Имена и реалии в древнекитайской логике и методологии (Обзор) // Современные историко-научные исследования:наука в традиционном Китае.Реферативный сборник. М., 1987. * Кобзев А.И."Странное учение" Хуэй Ши //VIII Всероссийская конференция "Философия Восточно- Азиатского региона и современная цивилизация". М.,2002.С.16-20. * Дёмин Р.Н. Собрание "задач" Ричарда Софиста как контекст для "парадоксов" древнекитайской школы имен //Вестник РХГА № 6,СПб.,2005.С.217-221. * Дёмин Р.Н.Рассуждение Диодора Кроноса о движении и "парадокс" Хуэй Ши о прибытии в царство Юэ //Философская компаративистика как видение мира.СПб.,2007.С.43-51. Luokka:Kiinalaiset filosofit
Adolphe Delattre

Pierre Adolphe Delattre (tai De Lattre) (12. helmikuuta 1805 – 3. tammikuuta 1854) oli ranskalainen lintutieteilijä. Vuosien 1831 ja 1851 välillä Delattre teki useita matkoja Amerikkaan. Hän tutki ja keräsi etenkin kolibreja. Hän kuvaili ja nimesi useita uusia kolibrilajeja, joko yksin tai yhdessä Jules Bourcier in kanssa. Hänen kunniakseen on nimetty helmisolmiokolibri (Lophornis delattrei). Delattre, Adolphe Delattre, Adolphe Delattre, Adolphe
Kuvakivi

Kuvakivi eli kirjokivi on Gotlannille ominainen rautakautinen muinaisjäännös, pystyyn nostettu ja voimakkaasti muotoiltu kalkkikivipaasi, jossa on kuvia. Kuvakivet jaetaan kolmeen ryhmään. Noin ihmisen korkuisissa kansainvaellusajan kuvakivissä (A-tyyppi) on abstrakteja kuvioita ja mytologisia kuva-aiheita. Matalissa vendel-ajan kivissä (B-tyyppi) on usein laivan ja linnun kuva. Parhaiten tunnetaan noin ihmisen korkuiset (suurimmillaan yli 3-metriset) viikinkiaikaiset kuvakivet (C-tyyppi), joissa on kuvattu erilaisia mytologisia kohtauksia. Osa niistä voidaan tunnistaa Edda-runoissa kuvatusta skandinaavisesta mytologiasta. Gotlannin ulkopuolelta tunnetaan vain ani harvoja kuvakiviä. Yksi sellainen on löydetty Latviasta. Luokka:Gotlanti Luokka:Viikinkiaika Luokka:Kivet Luokka:Taideteokset aikakausittain Luokka:Ruotsin muinaisjäännökset
Fennia Faneri

Fennia Faneri Oy oli suomalainen Lahdessa vuosina 1925–1970 toiminut vanerinvalmistaja. Fennia Faneri perustettiin 1925, ja yhtiön Niemen kaupunginosassa Vesijärven rannalla sijainnut vaneritehdas aloitti toimintansa elokuussa 1925. Sen toimitusjohtaja ja sittemmin johtokunnan puheenjohtaja oli vuosina 1925–1946 Johan LindroosOtavan Iso tietosanakirja, Otava 1968, osa 5, p. 676. Tehtaan tuotanto meni suurelta osin vientiin, josta pääosa kuljetettiin kapearaiteista Loviisan–Vesijärven rautatietä pitkin Loviisaan. Vientimerkkinoiden vaikeudet ja 1928–1929 työntekijöiden 10 kuukautta kestänyt lakko johtivat lopulta siihen, että konkurssin partaalla olleen yhtiön osakkeet siirtyivät vuonna 1934 Lindroosin haltuun. Yhtiön toimitusjohtajaksi tuli vuosiksi 1934–1952 hänen poikansa Torsten Lindroos, joka jatkoi sittemmin johtokunnan puheenjohtajana. Vaneritehtaan toimintaa tehostettiin nyt niin, että sen tuotanto kolminkertaistui vuoteen 1935 mennessä. Vuonna 1938 Fennia Faneri valmisti 20 444 m3 vaneria tuotannon arvon ollessa 42 miljoonaa markkaa ja työntekijöitä oli yrityksessä lähes 800. Vanerin kysyntä jatkui hyvänä sekä sotavuosina että niiden jälkeen. Fennia Faneri perusti 1951 toisen vaneritehtaan Vammalaan. 1960 hankittiin lahtelainen Pallaksen rullatehdas, ja samoihin aikoihin yhtiö alkoi valmistaa myös rima- ja sälelevyjä. Lindroosin suku myi yrityksen 1963 vuorineuvos August Asko-Avoniukselle. Pallaksen rullatehtaan toiminta päättyi kesällä 1968. Fennia Faneri Oy liitettiin 1970 Asko Yhtymä Oy:hyn ja vuonna 1980 vaneritehtaat myytiin Oy Wilh. Schauman Oy:lle. Myöhemmin Lahden vaneritehdas siirtyi UPM-Kymmene Oy:lle yritysjärjestelyjen kautta. Vammalan vaneritehdas on ollut vuodesta 1986 Visuvesi Oy:n omistuksessa. Viimeisinä tuotantovuosina vanerista valmistettiin tuulivoimaloiden siipiäkin, mutta vaneri oli liian kallis siipirakenne. UPM lopetti vanerin tuotannon monien muutosten jälkeen 2010 ja sen jälkeen tuotannosta tyhjäksi jääneet rakennukset on purettu; niiden paikalle on kaavailtu kerrostaloja. == Lähteet == * Kuka, mitä, Lahti: Lautaa, vaneria, selluloosaa ja rullia * Kuka, mitä, Lahti: Lahden puunjalostusteollisuus sotien jälkeen ===Viitteet=== Luokka:Entiset suomalaiset metsäteollisuusyhtiöt Luokka:Lahden historia Luokka:Niemi (Lahti)
Jean-Baptiste Audebert

Jean-Baptiste Audebert (1759 Rochefort – joulukuu 1800 Pariisi) oli ranskalainen lintutieteilijä ja taiteilija. Audebert opiskeli maalausta ja piirustusta Pariisissa ja saavutti suuren taidon miniatyyrimaalarina. Guillaume-Antoine Olivier palkkasi hänet kuvittamaan teoksensa Histoire des colportes kuvatauluja, mistä Audebert sai intohimon luonnonhistoriaan. Vuonna 1800 ilmestyi hänen ensimmäinen teoksensa, Histoire naturelle des singes, joka käsitti 62 foliotaulua, jotka hän oli itse piirtänyt ja kaivertanut. Taulujen väritys oli epätavallisen kauniisti tehty ja menetelmä oli hänen itsensä kehittämä. Audebertin kuollessa häneltä jäi täydellinen aineisto toista teosta, Histoire des colibris, oiseaux-mouches, jacamars et promerops, varten. Teos julkaistiin postuumisti vuonna 1802 ja siitä 200 kopiota painettiin folioille, 100 suurille arkeille ja 15:n kopion teksti oli kullattu. Teoksen tekstin oli laatinut hänen ystävänsä Louis Jean Pierre Vieillot. Myös toinen teos julkaistiin postuumisti, L'Histoire des grimpereaux et des oiseaux de paradis. Nämä teokset julkaistiin myös yhdessä kaksiosaisessa teoksessa Oiseaux dorés, ou à reflets métalliques (1802). Audebert myös nimesi kolibreja, ainakin viherhohtokolibrin (Anthracothorax viridis) yhdessä Vieillotin kanssa. Luokka:Ranskalaiset ornitologit Luokka:Ranskalaiset taiteilijat Luokka:Vuonna 1759 syntyneet Luokka:Vuonna 1800 kuolleet Luokka:Miniatyyrimaalarit
Ashes to Ashes (televisiosarja)

Ashes to Ashes on brittiläinen televisiosarja, joka on spin-off televisiosarjasta Life on Mars. Ensimmäinen jakso lähetettiin Britanniassa 7. helmikuuta 2008. Sarjan nimi tulee David Bowien kappaleesta ”Ashes to Ashes”. Sarjan kolmas ja viimeinen tuotantokausi esitettiin Britanniassa kevään 2010 aikana. == Juoni == Alex Drake (Keeley Hawes) on nuori poliisin psykologi, joka tutkii rikosylikomisario Sam Tylerin itsemurhaa vuonna 2008. Drakea ammutaan panttivankitilanteessa ja hän joutuu vuoteen 1981. Drake epäilee, että kaikki mitä tapahtuu on vain hallusinaatiota, mutta äkkiä hän tajuaa kyseessä olevan jotakin muuta. Hän joutuu poliisiyksikköön rikosylikomisario Gene Huntin alaisuuteen. Alex yrittää päästä takaisin tyttärensä luo vuoteen 2008, ja samalla selvittää miten on päätynyt maailmaan, jossa Sam Tyler eli vuosia. == Aiheesta muualla == * * * Luokka:2000-vuosikymmenen brittiläiset draamasarjat Luokka:2000-vuosikymmenen brittiläiset rikossarjat Luokka:2000-vuosikymmenen scifi-sarjat Luokka:Brittiläiset scifi-sarjat Luokka:BBC:n televisio-ohjelmat
Les Septvallons

Les Septvallons on kunta Pohjois-Ranskassa Aisnen departementissa Hauts-de- Francen alueella. ==Historia== Kunta muodostettiin 1. tammikuuta 2016 kun seitsemän kuntaa, Glennes, Longueval-Barbonval, Merval, Perles, Révillon, Vauxcéré ja Villers-en-Prayères yhdistyivät.Arrêté préfectoral ==Lähteet== ==Aiheesta muualla== Luokka:Aisnen kunnat
Linji

Linji Yixuan (臨済義玄 pinyin: Línjì Yìxuán; Wade-Giles: Lin-chi I-hsüan; japani: Rinzai Gigen; k. 866) oli kiinalaisen chán-buddhismin Linjin koulukunnan perustaja, joka eli Tang-dynastian aikana. Linji syntyi Caozhoussa (nykyinen Heze), Shandongin maakunnassa. Hänen perheensä nimi oli Xing (邢). Linji lähti kotoaan nuorena ja opiskeli buddhalaisuutta useissa paikoissa. Yksi Linjin opettajista oli chán-mestari Huangbo Xiyun (黃蘗希運 pinyin: Huángbò Xīyùn; Wade- Giles: Huang-Po Hsi-Yun). Linjin muistiinpanojen mukaan Linji saavutti valaistuksen keskustellessaan erakkomunkki Dayun (大愚 Dàyú) kanssa Huangbon opetuksista. Valaistumisen saavutettuaan hän palasi Huangbon luo jatkamaan opiskeluaan. left|thumb|Linjin temppeli, Zhengding Hebei, Kiina.Vuonna 851 Linji siirtyi Linjin temppeliin Hebeissä. Hän otti itselleen temppelin nimen ja sen mukaan nimettiin myös hänen perustamansa chán-buddhismin koulukunta. Linjin koulukunnasta tuli lopulta menestynein ja levinnein "chánin viidestä talosta". ==Aiheesta muualla== *臨濟録 Linjilu (Linjin muistiinpanot) The Chinese Buddhist Electronic Text Association Luokka:Kiinalaiset henkilöt Buddhalaisuus Luokka:Syntymävuosi tuntematon Luokka:Vuonna 866 kuolleet en:Linji
Montvicq

Montvicq on kunta Allier'n departementissa Ranskassa. Vuonna 2013 siellä oli arviolta 728 asukasta. Kunnan pinta-ala on 10,02 neliökilometriä. == Lähteet == == Aiheesta muualla == Montvicq
Adam Campbell

Adam Campbell (alun perin Adam Jones; s. 7. marraskuuta 1980 Bath) on englantilainen näyttelijä, joka tunnetaan parhaiten elokuvista Date Movie (2006) ja Epic Movie (2007). Hän näytteli myös televisiosarjassa Harper’s Island (2009). ==Elämä ja ura== Campbell kävi Beechen Cliffin koulun, jossa hän kuului Drama Clubiin, liittyi Musical Youth Theatre Companyyn ja esiintyi paikallisessa Theatre Royalissa. Saatuaan tutkintonsa University of Exeteristä, jossa hän jakoi huoneensa Idols-voittaja Will Youngin kanssa, hän kouluttautui Royal Academy of Dramatic Artissa 2001:n ja 2004:n välillä. Valmistumisen jälkeen Campbell muutti Amerikkaan tavoittelemaan parempia rooleja. Campbell sai roolin tilannekomediassa, Commando Nannyssa, jonka suunniteltiin näytettävän vuonna 2004. Myöhemmin hän esiintyi pääosassa Alyson Hanniganin kanssa parodiassa Date Movie, joka tuli teattereihin 2006 . Hän myös esiintyi pääosassa You Are Here -elokuvassa, jonka ensi-ilta oli vuonna 2007. Kuitenkin yksi hänen suurimmista rooleistansa oli Epic Moviessa, jossa hän näytteli pääosaa, Peter Pervertskiä. Campbell näytteli myös Harper's Islandissa Cal Vandeusenia. Campbell avioitui näyttelijä Jayma Maysin kanssa vuonna 2007 Epic Movieta tehdessään. Pari tapasi ensimmäistä kertaa elokuvan kulisseissa. == Filmografia == Vuosi Nimi Rooli Muuta 2006 Date Movie Grant Fockyerdoder 2007 Epic Movie Peter Pervertski 2008 Harper’s Island Cal Vandeusen televisiosarja 2010 Day One Zach televisioelokuva 2012 Viiden vuoden kihlaus Gideon 2014 Mixology Ron televisiosarja Campbell, Adam Campbell, Adam Campbell, Adam
Murat

Murat voi tarkoittaa seuraavia: ==Henkilöitä== ===Etunimi=== * Murat Ahsen- Böre (1919–1968), suomalainen tataaritaustainen jääkiekkoilija * Murat Boz (s. 1980), turkkilainen laulaja * Murat Kardanov (s. 1971), venäläinen painija * Murat Sabuncu (s. 1971), turkkilainen päätoimittaja * Murat Shehu (1897-1978), albanialainen säveltäjä * Murat Tek, oik. Melih Cevdet Anday (1915–2002), turkkilainen kirjailija, toimittaja, kirjastonhoitaja ja opettaja * Murat Zjazikov (s. 1957), Ingušian presidentti 2002–2008 * Murat Önal (s. 1987), turkkilais-alankomaalainen jalkapalloilija ===Sukunimi=== *Hadži Murat (n. 1800-1852), dagestanilainen vapaustaistelija *Jean-Louis Murat (oik. Jean-Luis Bergheaud, s. 1952), ranskalainen laulaja *Joachim Murat (1785-1815), Ranskan marsalkka, Napolin ja Sisilian kuningas 1808-1815 *Julio Murat (s. 1961), turkkilainen katolinen piispa *Kapllan Murat (s. 1962), belgialainen rikollinen *Nasreddin Murat-Khan (1904–1970), pakistanilainen arkkitehti *Özkan Murat (s. 1957), turkkilainen poliitikko ===Hallitsijoita=== * Murad I, Osmanien valtakunnan sulttaani 1359–1389 * Murad II, Osmanien valtakunnan sulttaani 1421–1444 ja 1446–1451 * Murat III, Osmanien valtakunnan sulttaani 1574–1595 * Murat IV, Osmanien valtakunnan sulttaani 1623–1640 * Murat V, Osmanien valtakunnan sulttaani 1876 ==Paikannimi== *Murat, Eufratin sivujoki Turkissa *Murat, kunta Allierin departementissa Ranskassa *Murat, kunta Cantalin departementissa Ranskassa *Murat-le-Quaire, kunta Puy-de-Dômen departementissa Ranskassa *Murat-sur-Vèbre, kunta Tarnin departementissa Ranskassa
Murat (Allier)

Murat on kunta Allier'n departementissa Ranskassa. Vuonna 2013 siellä oli arviolta 290 asukasta. Kunnan pinta-ala on 20,07 neliökilometriä. == Lähteet == == Aiheesta muualla == Murat
Murat (Cantal)

Murat on kunta Cantalin departementissa Ranskassa. Vuonna 2013 siellä oli arviolta 1 893 asukasta. Kunnan pinta-ala on 6,47 neliökilometriä. == Lähteet == == Aiheesta muualla == Murat
Filmidosimetri

Filmidosimetri on ydinlaitoksissa, sädehoitolaitoksissa ja röntgenosastoilla käytetty yksinkertainen dosimetri eli henkilökunnan saaman ionisoivan säteilyannoksen seurantalaite. Laite on yksinkertaisesti neulalla tai nipistimellä virka-asun rintataskuun kiinnitettävä muovikotelo, joka sisältää palasen mustavalkoista filmiä. Filmissä on eri herkkyisiä säteilyherkkiä alueita, jotka on sijoitettu numeroidun mitta-asteikon muotoon. Filmit vaihdetaan ja kehitetään määräajoin. Säteily vaikuttaa valottavasti filmiin, ja kehitetyn filmin asteikosta nähdään kuinka paljon kyseinen henkilö on saanut säteilyä: filmi on tummunut kyseiseen asteikkolukuun asti.Fysiikkaa biotieteitä opiskeleville, säteilysuojeludemonstraatio, s. 6 Ydinvoimaa hyödyntävissä laitoksissa, kuten voimaloissa tai ydinkäyttöisissä laivoissa, dosimetrit vaihdetaan kerran viikossa. Vastaavia dosimetrejä käytetään myös sädehoitoa antavissa laitoksissa. Näissä dosimetrejä on eri laatuisia: suurienergiaista säteilyä tuottavissa paikoissa kuten gammakamera- tai kobolttikanuuna-pisteissä käytetään erityisesti niihin suunniteltuja dosimetrejä. Samoin säteileviä potilaita, esimerkiksi radiojodia saaneita, käsittelevällä henkilökunnalla on omat dosimetrinsä, joissa on erityinen säteilylle herkkä näyttöosa: se muuttaa väriään kun säteilyannos ylittää määrätyn rajan. Filmidosimetrin tilalle on tullut elektroninen DIS-dosimetri (direct ion storage), jonka toimintaperiaate perustuu ionisaationkammioon, josta säteilyn synnyttämät varaukset kerätään puolijohteen avulla. ==Lähteet== Luokka:Turvallisuus Luokka: Radiologia Luokka:Hiukkasilmaisimet‎
IFK Willmanstrand

IFK Willmanstrand (WIFK) on vuonna 1998 perustettuIFK Centralorganisation Viitattu 18.9.2011 (rekisteröity 1999)Yhdistysnetti Patentti- ja rekisterihallitus. Viitattu 1.10.2008. lappeenrantalainen futsal- ja jalkapalloseura. WIFK pelasi Suomen futsalin pääsarjassa Futsal-liigassa neljä kautta vuosina 1998–2002,Futsal-liiga Futsal.fi. Viitattu 1.10.2008. ja saavutti mestaruuden kaudella 1999–2000. Tuolloin se sijoittui alkusarjassa etelälohkon ensimmäiseksi 30 pisteellä. Helsingissä pelatussa lopputurnauksessa se voitti ensin välierässä GBK:n 10–1 ja sitten loppuottelussa FTK:n 3–1.Futsal-liiga 1999–2000 Futsal.fi. Viitattu 1.10.2008. Mestarijoukkueessa pelasivat Timo Tarhila, Janne Parkkonen, Tuomo Heikkilä, Mikko Hyyrynen, Rauno Valtonen, Juri Fräntilä, Hannu Valtonen, Jere Pirhonen, Janne Lajunen, Tommi Visto, Timo Paasolainen ja Harri Spets, joista useimmat ovat tunnettuja muista eteläkarjalaisista jalkapallojoukkueista eri sarjatasoilta. Viimeisellä liigakaudellaan 2001–2002 WIFK ylsi myös jatkopeleihin, mutta kauden jälkeen seura päätti luopua paikastaan. Sittemmin WIFK on keskittynyt futsalin ja jalkapallon KKI-kilpailuihin. Se on voittanut futsalin KKI-mestaruuden KKI-35-sarjassa kaudella 2004–2005 ja KKI-40-sarjassa kaudella 2006–2007.KKI Futsal.fi. Viitattu 1.10.2008. WIFK:lla on joukkue myös futsalin Kakkosen Kaakkois-Suomen lohkossa.Futsal-kakkonen 2007–2008 SPL Kaakkois-Suomi. Viitattu 1.10.2008. Joukkue voitti lohkonsa kaudella 2006–2007,Futsal-kakkonen 2006–2007 SPL Kaakkois-Suomi. Viitattu 1.10.2008. mutta ei osallistunut vapaaehtoisiin Ykkösen karsintoihin. Jalkapallossa WIFK on sijoittunut parhaimmillaan KKI-35-sarjan SM-lopputurnauksessa kolmanneksi kaudella 2005 ja toiseksi kaudella 2006.JKKI-35 SM-lopputurnaus pelattiin Kuopiossa Palloliitto. Viitattu 1.10.2008.Yli 35 vuotiaiden SM-lopputurnaus SPL Pohjois-Suomi. Viitattu 1.10.2008. WIFK on osallistunut myös jalkapallon Suomen cupiin. Kaudella 2005 se pääsi parhaana KKI-joukkueena Helsingin Finnair Stadiumilla pelattuun cupin fair play -finaaliin, jossa se voitti HIFK:n maalein 2–1.Jalkapallokausi päättyi cup-tappioon Stadin kingit. Viitattu 1.10.2008. WIFK voitti 19.8.2018 Oulussa jalkapallon Suomen mestaruuden KKI-50 sarjassa. == Lähteet == Luokka:Lappeenrantalaiset urheiluseurat Luokka:Suomalaiset futsalseurat Luokka:Suomalaiset jalkapalloseurat Luokka:Vuonna 1998 perustetut urheiluseurat
Murat-le-Quaire

Murat-le-Quaire on kunta Puy-de-Dômen departementissa Ranskassa. Vuonna 2013 siellä oli arviolta 480 asukasta. Kunnan pinta-ala on 11,64 neliökilometriä. == Lähteet == == Aiheesta muualla == Murat-le-Quaire
Linnunpesä

Linnunpesä on paikka, johon lintu munii ja jossa se kasvattaa poikasensa. Lintu rakentaa pesänsä paikkaan, jossa se on suojassa pedoilta. Siksi eristyneillä saarilla ja vaikeakulkuisilla kalliojyrkänteillä on suuria pesimäyhdyskuntia. Monet trooppiset lintulajit pesivät lähellä aggressiivisten ampiaisten tai muurahaisten pesiä. Jotkin linnut pesivät lähelle äkäisen pöllön pesää.Luonnossa: Linnut 2, 2007, s. 144–145. Pesä tarjoaa linnun munille suojaa ja poikasille lämpöä, sillä niillä ei syntyessään ole höyheniä. Pesän lämpöeristeinä toimivat höyhenet ja karvat.Luonnossa: Linnut 2, 2007, s. 145. Lintulajit tekevät hyvin erilaisia pesiä. Esimerkiksi keijutiiran pesänä toimii pelkkä syvennys oksalla. Keisaripingviini ei rakenna pesää lainkaan, vaan koiras hautoo munaa jalkojensa päällä. Sarvinokkanaaras taas muuraa puunkolossa sijaitsevan pesänsä miltei umpeen sisäpuolelta ja viettää siellä koko pesinnän ajan hautomassa ja kasvattamassa poikasia. Jotkin lintupariskunnat saattavat rakentaa pesää neljän kuukauden ajan. Isojen petolintujen ja haikaroiden pesät ovat monivuotisia ja kasvavat mahtaviksi risulinnoiksi.Luonnossa: Linnut 2, 2007, s. 144. Eri lajit tekevät pesänsä eri menetelmin, esimerkiksi kaivertamalla puuhun tai hiekkatörmään, pinoamalla oksista, muuraamalla tai kutomalla. Yleisimpiä pesien rakennusmateriaaleja ovat oksat, kuivat heinät ja muut kasvimateriaalit. Hyönteisten tuottamalla seitillä sidotaan joskus muita materiaaleja yhteen. Viisi prosenttia lintulajeista käyttää yhtenä pesämateriaalinaan savea ja jotkin harvat pelkästään sitä. Pesän muuraamisessa jotkin linnut, kuten tervapääskyt, käyttävät myös omaa sylkeään. Koiras ja naaras osallistuvat yleensä kumpikin pesän rakentamiseen, mutta joillakin lajeilla toinen tekee pesän yksin. Pesänrakentaminen on joillekin lajeille huomattava rasitus: esimerkiksi kyläkutojakoiras saattaa lentää yli 300 kilometriä rakennusmateriaalia etsiessään.Luonnossa: Linnut 2, 2007, s. 145–147. ==Katso myös== * Linnunpönttö == Lähteet == * === Viitteet === == Aiheesta muualla == Luokka:Linnut
Kupo

Kupo on isohko kimppu riihessä puituja suoria olkia, jotka on vyötetty oljista punotulla siteellä. Rukiin oljista tehty kupo oli sylillinen kimppu. Itä- Suomessa 16–18 tällaista sitomaa oli yksi olkimitta eli parmas.Tietosanakirja, Tietosanakirja-osakeyhtiö 1913 Savossa laskettiin parmaaseen menevän 12 kupoa. Myös päreet voitiin sitoa kuvoiksi. Kupo oli mittayksikkönä esimerkiksi mitattaessa nimismiehenveron suorittamiseen tarvittavia olkia. ==Lähteet== Luokka:Tilavuusyksiköt Luokka:Suomen verotuksen historia
Joachim Murat

Joachim-Napoléon Murat (s. Joachim Murat) (25. maaliskuuta 1767 – 18. lokakuuta 1815) oli Napolin ja Sisilian kuningas vuosina 1808–1815 ja Napoleonin sisaren puoliso. ==Nuoruus== Murat syntyi La Bastidessa Ranskassa majatalonpitäjän perheeseen, mutta jo nuorena hän halusi sotilaaksi, vaikka maaseudulla perheyrityksen jatkaminen olisi ollut vanhempien mielestä järkevämpää. ==Ura sotilaana== Murat liittyi husaarina ratsuväkeen ja sai mainetta Ranskan vallankumoussotien aikana Napoleonin joukoissa. Murat kukisti Napoleon Bonaparten käskystä tykkien avulla Pariisissa puhjenneen kuningasmielisten kapinan lokakuun 4. ja 5. päivän välisenä yönä vuonna 1795. Hän johti Napoleonin ratsuväkeä hyökkäyksessä Egyptiin 1798. Napoleon nimitti hänet vuonna 1804 Ranskan marsalkaksi, antoi hänelle vuonna 1806 arvonimet Bergin herttua ja Kleven herttua ja nimitti hänet Napolin ja Sisilian kuninkaaksi 1808. Murat oli merkittävässä roolissa Napoleonin Venäjän sotaretkellä 1812. Napoleonin menetettyä valtansa Sisilian seuraava kuningas Ferdinand I vangitsi Muratin ja teloitutti hänet. Teloitus tehtiin ampumalla Castello di Pizzon linnassa 13. lokakuuta 1815. Linna sijaitsee Etelä- Italiassa Pizzon kunnassa. ==Avioliitto== Murat nai Napoleonin sisaren Carolinen vuonna 1800 siviilivihkimisessä ja vuonna 1802 kirkollisesti, mikä vahvisti jo ennestään Napoleonille tutun kenraalin asemaa Napoleonin armeijassa ja hovissa. ==Tunnettu marsalkka== Murat on tunnetuimpia ja parhaita Napoleonin marsalkoita, kuten myös Michel Ney, Jean Lannes, Louis- Nicolas Davout, André Masséna ja Jean-de-Dieu Soult. Ratsuväen komentajana hän oli loistava. Hänen maineensa komeana keikarina, jonka ilme ei edes taistelukentällä vakavoitunut, on osittain totta, vaikka hän kunnostautui myös taitavana upseerina, sotilaana ja ratsastajana. Tämä ilmenee siinäkin, että kun Napoleon ja Murat Barrasin palveluksessa taistelivat rojalisteja vastaan, luki Muratin miekassa "Kunnia ja naiset". == Lähteet== == Aiheesta muualla == Luokka:Ranskan historia Luokka:Ranskan marsalkat Luokka:Ranskan suuren vallankumouksen henkilöt Luokka:Vuonna 1767 syntyneet Luokka:Vuonna 1815 kuolleet
Bernard Germain de Lacépède

Bernard Germain de Lacépède, täydellisemmin Bernard Germain Étienne de Laville-sur-Illon, comte de Lacépède, joskus muodossa de La Cépède (26. joulukuuta 1756 Agen – 6. lokakuuta 1825 Épinay-sur-Seine) oli ranskalainen luonnontieteilijä, muusikko ja poliitikko. De Lacépèden isä ohjasi hänen opiskeluaan huolellisesti ja Buffonin teoksen Histoire naturelle, générale et particulièren huolellinen tutkiminen jo varhaisessa vaiheessa herätti hänen kiinnostuksensa. Vapaa-aikana hänen kiinnostuksensa suuntautui musiikkiin, ja hänestä kehittyi taitava pianon ja urkujen soittaja. Hän sävelsi myös kaksi oopperaa, joita ei kuitenkaan koskaan julkisesti esitetty, mutta joita Christoph Gluck arvosti suuresti. Vuosina 1781–1785 hän julkaisi 2-osaisen Poétique de la musique. Samoihin aikoihin hän laati kaksi fysiikkaa käsitellyttä tutkielmaa, Essai sur l'électricité (1781) ja Physique générale et particulaire (1782–1784), joiden ansiosta hän ystävystyi Buffonin kanssa. Buffon järjesti hänelle apulaisesittelijän paikan kuninkaallisessa puutarhassa ja ehdotti, että hän jatkaisi Buffonin Histoire naturellen kirjoittamista. Tämä jatkotyö julkaistiin nimillä Histoire des quadrupèdes, ovipares et des serpents (2 osaa, 1788–1789) ja Histoire naturelle des reptiles (1789). Ranskan vallankumouksen jälkeen de Lacépèdesta tuli lakiasäätävän kansalliskokouksen jäsen, mutta terrorin aikana hän jätti Pariisin tuntiessaan henkensä uhatuksi. Kuninkaallisen puutarhan tultua uudelleen organisoiduksi Jardin des Plantes -nimisenä nimitettiin de Lacépède sen matelija- ja kalatutkimuksen johtajaksi. Vuonna 1798 hän julkaisi ensimmäisen osan kaloja käsittelevästä suurteoksesta Histoire naturelle des poissons, jonka viides osa ilmestyi vuonna 1803. Vuonna 1804 ilmestyi hänen valaita käsittelevä teoksensa Histoire des cétacés. Tästä eteenpäin aina kuolemaansa saakka hänen osallistumisensa politiikkaan rajoitti hänen kirjallista tuotantoaan. Vuonna 1799 hänestä tuli senaattori, 1801 senaatin puhemies, 1803 Kunnialegioonan kansleri ja 1804 ministeri. Senaatin puhemiehenä hän toimi myös vuosina 1807–1808 ja 1811–1813. Vanhoilla päivillään hän kirjoitti vielä teoksen Histoire générale physique et civile de l'Europe, joka julkaistiin postuumisti 18-osaisena vuonna 1826. De Lacépède nimesi myös suuren joukon lintusukuja, muun muassa antillientöyhtökolibrin (Orthorhyncus cristatus) suvun Orthorhyncus ja arojen suvun Ara.ITIS == Lähteet == == Aiheesta muualla == Luokka:Ranskalaiset poliitikot Luokka:Ranskalaiset eläintieteilijät Luokka:Ranskalaiset ornitologit Luokka:Ranskalaiset tieteilijät Luokka:Ranskan tiedeakatemian jäsenet Luokka:Vuonna 1756 syntyneet Luokka:Vuonna 1825 kuolleet
FK Ahmat Groznyi

FK Ahmat Groznyi (Aikaisemmin A. A. Kadyrovin jalkapalloseura "Terek" Groznyi), on jalkapalloseura Tšetšenian pääkaupungista Groznyista. Joukkue pelaa Venäjän Valioliigassa, jonne se nousi vuonna 2008. Vuonna 2011 seuran kotikentäksi vaihtui runsaan 30 000 katsojan Ahmat Arena -yleisurheilustadionin nurmi.Ahmat Arena fc-terek.ru, viitattu 8.1.2014. ==Historia== Seura perustettiin vuonna 1946 nimellä Dinamo. Vuosina 1948–1958 nimenä oli Neftjanik. Nimitys Terek tulee samannimisestä joesta. Vuonna 2004 murhatun Tšetšenian presidentin ja seuran puheenjohtajan Ahmat Kadyrovin nimi liitettiin viralliseen nimeen vuonna 2006. Hänen jälkeensä seuran puheenjohtajana on toiminut poikansa, Tšetšenian presidentti Ramzan Kadyrov. Tšetšenian sotien takia seura ei ollut toiminnassa vuosina 1995–2000. Vuonna 2001 toiminta elvytettiin, mutta Terek pelasi kotiottelunsa pääasiassa Pjatigorskissa, Stavropolin aluepiirissä. Uusi kunnostettu Groznyin stadion avattiin maaliskuussa 2008. Vuonna 2004 tuolloin vielä toiseksi korkeimmalla sarjatasolla pelannut Terek voitti Venäjän Cupin kukistettuaan loppuottelussa samaralaisen Krylja Sovetovin ja pääsi näin UEFA Cupin karsintoihin, missä se raivasi tieltään puolalaisen Lech Poznańin, mutta putos sveitsiläiselle Baselille. Joukkue nousi myös kauden päätteeksi pääsarjaan, mistä se kuitenkin putosi heti ensimmäisen kauden päätteeksi. Kaudella 2007 se sijoittui toiseksi korkeimmalla sarjatasolla 1. liigassa kakkoseksi ja nousi uudelleen valioliigaan. ===Menestys kausittain Venäjän itsenäisyyden aikana=== Kausi Sarja Sija O V T H М P Muuta 1992 1. liiga länsi 5 34 18 5 11 63–43 41 1993 1. liiga länsi 11 42 20 4 18 76–63 58 1994 2. liiga länsi 21 40 7 5 28 22–86 19 Vetäytyi kilpailusta. 1995–2000 seura ei ollut toiminnassa 1995–2000 seura ei ollut toiminnassa 1995–2000 seura ei ollut toiminnassa 1995–2000 seura ei ollut toiminnassa 1995–2000 seura ei ollut toiminnassa 1995–2000 seura ei ollut toiminnassa 1995–2000 seura ei ollut toiminnassa 1995–2000 seura ei ollut toiminnassa 1995–2000 seura ei ollut toiminnassa 1995–2000 seura ei ollut toiminnassa 2001 2. divisioona etelä 5 38 22 7 9 57–29 73 2002 2. divisioona etelä 1 40 36 1 3 98–20 109 Nousi 1. divisioonaan. 2003 1. divisioona 4 42 25 10 7 56–21 85 2004 1. divisioona 1 42 32 4 6 70–22 100 Nousi valioliigaan, voitti Venäjän cupin. 2005 Valioliiga 16 30 5 5 20 20–50 14 Putosi 1. divisioonaan. 2006 1. divisioona 8 42 18 8 16 48–47 62 2007 1. divisioona 2 42 28 6 8 69–27 90 Nousi valioliigaan. ==Lähteet== ==Aiheesta muualla== * Virallinen sivu (fc-terek.ru) * Ahmat Arenan sivusto (ahmat- arena.ru) Terek
Futsalin naisten SM-lopputurnaus

Naisten SM-lopputurnaus oli Suomen Palloliiton alainen futsalkilpailu, jossa ratkaistiin lajin naisten Suomen mestaruus. Turnaus pelattiin seitsemän kertaa vuosina 1997–2005. Vuosina 2006–2008 naisten Futsal Cupin voittaja nimettiin samalla Suomen-mestariksi. Vuodesta 2009 lähtien pelattiin jälleen erillinen turnaus, johon ottivat osaa Suomen Palloliiton piirien parhaat joukkueet. Naisten SM-lopputurnaus Futsal.fi. Viitattu 1.10.2008. Kaudella 2011–2012 käynnistettiin uusi Naisten Futsal-liiga. == Mitalitaulukko == Vuosi Mestari Hopeaa Pronssia 1997 Manse-Futis 1999 MPS 2000 FC Espoo 2002 TPV 2003 HJK 2004 HJS 2005 STPS HJS Sundom IF 2006 Ilves-Kissat STPS – 2007 TJK Leppäveden Leppä – 2008 HJS TPS – 2009 FTK HJS FC Viikingit 2010 GFT Prinsessat NiceFutis FC Nokia 2011 TJK FC Sport NiceFutis == Lähteet == Luokka:Suomen futsalsarjat
Roman Rusinov

Roman Aleksandrovitš Rusinov (; 21. lokakuuta 1981 Moskova) on venäläinen kilpa-autoilija. Hän toimi vuonna 2006 Midland F1 Racing Formula 1 -tallin testikuljettajana. Nykyään Rusinov kilpailee FIA World Endurance Championship -kestävyyssarjassa LMP2-luokassa. Hän osallistunut urallaan kuudesti Le Mansin 24 tunnin ajoon. ==Aiheesta muualla== * Roman Rusinovin kotisivu Luokka:Venäläiset autourheilijat Luokka:Vuonna 1981 syntyneet Luokka:Elävät henkilöt
Murat-sur-Vèbre

Murat-sur-Vèbre on kunta Tarnin departementissa Ranskassa. Vuonna 2013 siellä oli arviolta 825 asukasta. Kunnan pinta-ala on 93,87 neliökilometriä. == Lähteet == == Aiheesta muualla == Murat-sur-Vèbre
Kittilän lukio

Kittilän lukio on Kittilän kunnassa sijaitseva lukio. Kittilän lukiorakennuksessa opiskelee myös alakoululaisia ensimmäisessä kerroksessa ja yläkoululaisia ensimmäisessä, toisessa ja kolmannessa kerroksessa. Lukion rehtori Eeva Viinamäki-Mäkinen, joka oli myös Kittilän yläasteen rehtori, jäi eläkkeelle vuonna 2015. Ensimmäiset ylioppilaat saivat lakkinsa Kittilän lukiossa vuonna 1950. Kittilän lukion edeltäjä yksityinen oppikoulu, Kittilän yhteiskoulu, perustettiin 1928. Koulu sai ylioppilastutkinto-oikeuden 3. tammikuuta 1950. Vuonna 1951 yhteiskoulun toiminta kunnallistettiin ja koulu jatkoi toimintaa Kittilän keskikouluna. Lukio erotettiin keskikoulusta 1972. == Lähteet == Luokka:Suomen lukiot Luokka:Kittilän oppilaitokset
Herrasmiesliiga

Herrasmiesliiga voi tarkoittaa: *Kerrassaan merkillisten herrasmiesten liiga (The League of Extraordinary Gentlemen), Alan Mooren sarjakuva *Herrasmiesliiga (The League of Extraordinary Gentlemen), vuoden 2003 yhdysvaltalainen elokuva *Herrasmiesliiga (The League of Gentlemen), brittiläinen televisiosarja *Herrasmiesliiga, suomalainen rap-yhtye *Herrasmiesliiga, Herrasmiesliiga-yhtyeen ensimmäinen albumi
Simo Osa

Simo Osa (2. syyskuuta 1873 Kaukola – 22. lokakuuta 1945 Helsinki) oli suomalainen näyttelijä.Erkki Kivijärvi : 60-vuotias. Simo Osa, Helsingin Sanomat, 02.09.1933, nro 234, s. 8, Kansalliskirjaston digitaaliset aineistot Simo Osa aloitti näyttelijänuransa Suomalaisessa Kansanteatterissa ja Uudessa Suomalaisessa Teatterissa vuonna 1897. Vuonna 1899 Osa tuli näyttelijäksi vastaperustettuun Suomalaiseen Maaseututeatteriin ja hän työskenteli sitten tässä teatterissa ja sen toimintaa jatkaneissa Viipurin Näyttämössä ja Viipurin Kaupunginteatterissa. Osa toimi myös teatterin kirjastonhoitajana ja oli näyttelijöiden edustajana teatterin johtokunnassa. Hän näytteli pitkään Viipurin teattereissa, ja hän oli Viipurin Näyttämön johtokunnan jäsen. Osa kävi Saksassa opintomatkalla vuonna 1922. Osan merkittäviä näyttämörooleja olivat muun muassa keuhkotautinen Pjotr Leo Tolstoin näytelmässä Pimeyden valta ja piketti Firs Anton Tšehovin näytelmässä Kirsikkapuisto. Osan elokuvaura alkoi vasta hänen ollessaan eläkkeellä, mutta silti hän ehti näytellä monissa elokuvissa. Hänen suurimpia roolejaan oli tiettävästi Jaskarin osa Nyrki Tapiovaaran elokuvassa Miehen tie (1940). Osa oli naimisissa näyttelijä Aina Osan kanssa. Heidän tyttärensä Airi Osa oli myös näyttelijä. Simo Osa kuoli 72-vuotiaana vuonna 1945. ==Kiinnitykset== *Suomalainen Kansanteatteri 1897 *Uusi Suomalainen Teatteri 1897–1899 *Viipurin Suomalainen Maaseututeatteri 1899–1918 *Viipurin Näyttämö 1918–1933 *Viipurin Kansanteatteri 1933–1939 == Filmografia == *Oi, kallis Suomenmaa (1940) *Jumalan myrsky (1940) *Miehen tie (1940) *Poikani pääkonsuli (1940) *Anu ja Mikko (1940) *Viimeinen vieras (1941) *Morsian yllättää (1941) *Jos oisi valtaa... (1941) *Poretta eli Keisarin uudet pisteet (1941) *Kulkurin valssi (1941) *Onni pyörii (1942) *Synnin puumerkki (1942) *Rantasuon raatajat (1942) *Kirkastettu sydän (1943) *Nuoria ihmisiä (1943) *Suomisen Olli rakastuu (1944) *Miehen kunnia (1944) *Kartanon naiset (1944) == Lähteet == Luokka:Suomalaiset näyttelijät Luokka:Vuonna 1873 syntyneet Luokka:Vuonna 1945 kuolleet
Eugenio Brunetta d’Usseaux

Kreivi Eugenio Giulio Maria Brunetta d'Usseaux (14. joulukuuta 1857 Vercelli –8. tammikuuta 1919 Pariisi) oli italialainen aatelismies ja kansainvälisen olympiakomitean jäsen vuosina 1897–1919. Brunetta d'Usseaux syntyi ranskalaistaustaiseen perheeseen ja kävi koulunsa Torinossa. Hän harrasti soutua ja ratsastusta ja oli yleisestikin kiinnostunut urheilusta. Brunetta d'Usseaux innostui paroni Pierre de Coubertinin ideasta järjestää nykyaikaiset olympialaiset antiikin ajan Olympian kisojen hengessä. Vuonna 1897 Brunetta d'Usseaux'sta tuli kansainvälisen olympiakomitean jäsen. Hän onnistui saamaan Roomalle vuoden 1908 olympialaiset, mutta Italian hallitus luopui kisojen järjestämisestä taloudellisten syihin ja järjestelyvaikeuksiin vedoten. Sen sijaan Lontoo järjesti kisat. Vuonna 1908 Brunetta d'Usseaux'sta tuli kansainvälisen olympiakomitean varapuheenjohtaja. Hän yritti saada olympialaisten ohjelmaan talviurheilulajeja ja ehdotti muun muassa erillisen talviurheiluviikon liittämistä Tukholman olympialaisiin 1912. Ruotsalaiset vastustivat ideaa, mutta vuoden 1916 olympialaisten ohjelmaan talviurheiluviikko lisättiin. Kisat kuitenkin peruttiin ensimmäisen maailmansodan vuoksi. Brunetta d'Usseaux kuoli epäselvissä oloissa Pariisissa vuonna 1919. Viisi vuotta myöhemmin Chamonixissa järjestettiin ensimmäiset talviolympialaiset. Luokka:Italialaiset urheiluvaikuttajat Luokka:Kansainvälisen olympiakomitean jäsenet Luokka:Vuonna 1857 syntyneet Luokka:Vuonna 1919 kuolleet
Koróneia

Koróneia (, myös Korónia), antiikin Koroneia (), voi viitata seuraaviin paikkoihin Kreikassa: * Koróneia, kylä, Livadeián kunnan kunnallisyksikkö ja entinen kunta Boiotian alueyksikössä Keski-Kreikan alueella ** Koroneia, antiikin aikainen kaupunki Boiotiassa * Koróneia, Lagkadáksen kunnan kunnallisyksikkö ja entinen kunta Thessalonikin alueyksikössä Keski-Makedonian alueella * Koróneia, järvi lähellä Thessalonikia.
Henrik Perret

Henrik Perret [pe'reː] (s. 8. toukokuuta 1946) on suomalainen teologi ja rovasti, joka toimi 2006–2013 Suomen teologisen instituutin pääsihteerinä.Tiedote, Suomen Luterilainen Evankeliumiyhdistys Ennen kyseistä tehtäväänsä Perret toimi muun muassa kirkkoherrana Helsingissä sekä Medi-Helin puheenjohtajana 1993–1994 ja toiminnanjohtajana 1994–1996. Vuonna 2006 Perret oli ehdolla Porvoon hiippakunnan piispanvaalissa ja pääsi toiselle kierrokselle, muttei tullut valituksi. Hänen ehdokkuutensa herätti keskustelua, sillä hänet tunnetaan naispappeuden tiukkana vastustajana. Hän sanoi ennen piispanvaalia muun muassa, ettei vihkisi naista papiksi.Yle Perret on toiminut Suomen teologisen instituutin tiedotuslehden Kulmakivi-lehden sekä Kristet perspektiv -lehden päätoimittajana. == Lähteet == == Aiheesta muualla == * Henrik Perretin blogi * Henrik Perret Suomen teologisen instituutin kotisivuilla Luokka:Suomalaiset teologit Luokka:Suomalaiset toimittajat Luokka:Vuonna 1946 syntyneet Luokka:Elävät henkilöt
Ajanta (yritys)

Ajanta Oy on Lontoossa asuvan sijoittaja Ari Salmivuoren omistama sijoitusyhtiö.Vaaliraha kytkee useat ministerit raskaan sarjan suursijoittajiin, Jaakko Lyytinen, Helsingin Sanomat 18.5.2008 Ilkka Seppälä, 50, siirtyi Yhtyneiden Kuvalehtien toimitusjohtajan paikalta Ajannan toimitusjohtajaksi elokuussa 2007. Ajantaan on nimitetty päälakimieheksi Ville Öfversten Kemirasta ja talousjohtajaksi Micaela Raatikainen Öhman- pankkiiriliikkeestä. Ajantan edellinen toimitusjohtaja Tapio Peltomäki siirtyi Tilikeskus-Yhtiöiden enemmistöomistajaksi ja toimitusjohtajaksi.Ilkka Seppälä lähtee Yhtyneistä Kuvalehdistä Ajantaan Helsingin Sanomat 22.8.2007] Ajanta oli vuonna 2007 Elisan toiseksi suurin omistaja ja suuromistaja muun muassa Amer Sportsissa, Kemirassa ja Satamassa. Ajantan nettovarallisuus oli 125 miljoonaa euroa 2007. Varallisuus on saatu yrityskaupoista (mediayhtiö Jantonin ja Saunalahden myynti) ja kiinteistökaupoista. Yhtiö tekee yhteistyötä islantilaissijoittaja Thor Björgólfssonin kanssa, joka oli Elisan suurin osakkeenomistaja vuonna 2007.Ilkka Seppälä lähtee Yhtyneistä Kuvalehdistä Ajantaan Helsingin Sanomat 22.8.2007] ==Saunalahti== Ajanta myi 6,1 % Saunalahden osakkeista Björgólfssonin omistamalle sijoitusyhtiö Novatorille vuonna 2005. ==Amer== Ajanta hankki lähes 20 % Amer Sportsista mutta joutui myymään omistuksensa tappiolla vuoden 2008 alussa Novatorille.Election financiers, Did the ministers and others know whose money they were getting? 20.5.2008 Helsingin Sanomat ==Lähteet== Luokka:Helsinkiläiset yritykset Luokka:Suomalaiset sijoitusyhtiöt
MV Faina

MV Faina (, aiemmin nimillä Marabou, Loverval ja Matina) on ukrainalainen rahtilaiva, jonka somalialaiset merirosvot kaappasivat viiden kuukauden ajaksi 25. syyskuuta 2008. Fainan lastina oli 33 T-72-panssarivaunua, ilmatorjuntatykkejä, kranaatteja ja ammuksia. Miehistöön kuului ennen kaappausta 17 ukrainalaista, 3 venäläistä ja yksi latvialainen; yksi miehistöstä on 14-vuotias poika. Ainakin aluksen venäläisen kapteenin kerrotaan kuolleen verenpainetautiin liittyvään kohtaukseen. Kaapparit, joita on viitisenkymmentä, vaativat lunnaita 20 miljoonaa Yhdysvaltain dollaria. Alus on rakennettu Lödöse Varv AB:lla Lödösessä ja se valmistui toukokuussa 1978. Alus purjehti Belizen lipun alla. Sen omistajayhtiöksi on merkitty panamalainen Waterlux AG, jolla on Odessassa pääkonttoriaan pitävä ukrainalainen tytäryhtiö Tomex. Waterluxin osoite on tuntematon. Laiva oli matkalla Mombasaan Keniaan. On myös väitetty että aseet olivat menossa Etelä- Sudaniin Sudanin kansanvapautusarmeijalle (SPLA), joka on taistellut Sudanin keskushallitusta vastaan 21 vuotta. Ukrainan pääministeri Julija Tymošenko vaati asekaupan tutkintaa.http://www.spiegel.de/international/world/0,1518,582513-2,00.html Kaappaajat ovat ammuskelleet laivalla. Väitetään, että ammuskelu johtui kaappareiden välisistä kiistoista, ja että ainakin kolme kaappaajaa on kuollut ammuskelussa. Kaapparit kuitenkin väittivät juhlistaneensa islamilaista Id al- Fitr -juhlapäivää. Yhdysvaltalaisia ja eurooppalaisia sota-aluksia on rahtilaivan ympärillä. Laiva vapautettiin arviolta 3,2 miljoonan dollarin lunnaita vastaan 5. helmikuuta 2009 ja se saapui lasteineen Mombasan satamaan 12. helmikuuta.Somali pirates 'free arms ship', BBC"Фаина" заходит в кенийский порт Момбаса, BBC ==Lähteet== *BBC: 'Shoot-out' aboard hijacked ship 30.9 2008 *BBC: Somali pirates 'in ransom talks' 1.10 2008 ===Viitteet=== Faina
Kastellin koulu

Kastellin koulu (aiemmin Oulunsuun koulu ja Kastellin yläaste) on Oulun Kontinkankaan kaupunginosassa sijaitseva ns. yhtenäinen peruskoulu. Koulussa annetaan opetusta luokka-asteille 1–9. Lukuvuonna 2014–2015 Kastellin koulussa oli yhteensä 772 oppilasta. Vuosiluokilla 1–6 on noin 300 oppilasta, vuosiluokilla 7–9 oppilaita on 479. Koulussa toimii 7.–9. vuosiluokan maahanmuuttajien valmistava luokka. Kastellin koulu ja lukio odottivat uusia koulutiloja, ja Lemminkäisen rakentama monitoimitalo otettiin käyttöön elokuussa 2014. Presidentti Martti Ahtisaari toimi silloisessa Oulunsuun kansakoulussa opettajana vuosina 1959–1960. ==Lähteet== ==Aiheesta muualla== * Kotisivut Luokka:Oulun peruskoulut Luokka:Kontinkangas
John Diefenbaker

John George Diefenbaker, PC, CH, QC, FRSC, FRSA (18. syyskuuta 1895 – 16. elokuuta 1979) oli kanadalainen keskustaoikeistolainen poliitikko, joka toimi maansa pääministerinä 21. kesäkuuta 1957 − 22.elokuuta 1963. Hänet tunnettiin lempinimellä Dief the Chief (suom. Päällikkö Dief). Koulutukseltaan hän oli juristi ja valtiotieteilijä. Diefenbaker toimi uransa alussa asianajajana, mutta alkoi vuodesta 1925 lähtien saada Kanadan konservatiivisen puolueen luottamustehtäviä. Vuonna 1945 hänet valittiin Kanadan parlamenttiin. Konservatiivien vuonna 1957 saavuttamaa vaalivoittoa pidetään paljolti Diefenbakerin ansiona, ja hänet valittiin vaalien jälkeen hallituksen muodostajaksi. Hallitus kärsi vaalitappion 1963, jolloin valtaan nousi vapaamielisen Lester Pearsonin hallitus. Yhtenä tappion syynä pidetään, että Diefenbaker kieltäytyi ottamasta Yhdysvaltojen ydinaseita Kanadan maaperälle, vaikka niin oli aiemmin periaatteessa sovittu. Asianajajana Diefenbakerin tunnetuin oikeusjuttu oli lennätinoperaattori Alfred John "Jack" Athertonin puolustusasianajajana toimiminen. Athertonia epäiltiin kuolemantuottamuksesta 21. joulukuuta 1950 tapahtuneen ja 21 kuolonuhria vaatineen Canoe Riverin junaonnettomuuden vuoksi. Valamiehistö totesi Athertonin syyttömäksi. ==Lähteet== Luokka:Kanadan pääministerit luokka:Kanadan ulkoministerit Luokka:Vuonna 1895 syntyneet Luokka:Vuonna 1979 kuolleet
Punahuppukaijat

Punahuppukaijat (Geoffroyus) on kaijojen heimoon kuuluva lintusuku. == Lajit == * Laulukaija (Geoffroyus heteroclitus) * Punanaamiokaija (Geoffroyus geoffroyi) * Sinisepelkaija (Geoffroyus simplex) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Punahuppukaijat
Kassandreia

Kassandreia (, ) oli antiikin aikainen kaupunki Pallenen niemen kapeimmalla kohdalla Khalkidiken niemimaalla Kreikassa. Se sijaitsi samalla paikalla kuin aiempi Poteidaian kaupunki, nykyisen Néa Propontídan kunnan Néa Poteídaian kylän kohdalla. == Historia == Kassandreian perusti Makedonian kuningas Kassandros vuonna 316 eaa. Hän nimesi kaupungin itsensä mukaan. Kaupunki rakennettiin entisen Poteidaian kaupungin raunioiden paikalle. Sinne koottiin suuri määrä lähiseudun kreikkalaisia, erityisesti vuonna 348 eaa. tuhottujen Poteidaian ja Olynthoksen entisiä asukkaita. Kassandreia oli hyvä satamapaikka, ja se kasvoi nopeasti yhdeksi Makedonian valtakunnan suurimmista ja merkittävimmistä kaupungeista. Kaupungissa oli oma tasavaltainen hallinto Makedonian alaisuudessa ja se löi omaa rahaa. Vuonna 279 eaa. kaupunki päätyi kuitenkin Apollodoroksen erittäin julmaksi kuvatun tyranniuden alle. Filippos V:n aikana kaupunki oli tämän merkittävä laivastotukikohta. Vuonna 169 eaa. roomalaiset piirittivät kaupunkia yhdessä Eumeneen armeijan kanssa. He kuitenkin joutuivat vetäytymään. Myöhemmin Octaviuksen aikana vuonna 43 eaa. roomalaiset perustivat paikalle kolonian nimeltä Colonia Julia Augusta Cassandrensis. Kaupunki kukoisti edelleen seuranneella roomalaisella kaudella. Gootit hyökkäsivät Kassandreiaan vuonna 269 jaa., mutta hyökkäys torjuttiin. Varhaiskristillisellä kaudella kaupunki toimi piispanistuimena. Hunnit ja slaavit tuhosivat kaupungin 539–540. Pallenen niemi tunnetaan kaupungin mukaan nykyään nimellä Kassándra. Niemellä sijaitsee nykyinen Kassándreian kaupunki, joka on ottanut nimensä antiikin aikaisesta kaupungista. Se sijaitsee kuitenkin eri paikassa. == Rakennukset ja löydökset == Kassandreian kaupungista on tehty suhteellisen vähän arkeologisia löytöjä. Samoin kuin Poteidaian tapauksessa, ne ovat pitkälti peräisin Kassándran niemen nykyisen kylän pohjoispuolelta halkaisevan Poteídaian kanavan vuosina 1935–1937 tehtyjen kaivutöiden yhteydestä. Merkittävin rakennuslöytö ovat Poseidonille omistetun temppelin rauniot. Löytöihin lukeutuu myös muun muassa piirtokirjoituksia, joiden perusteella kaupungissa oli ainakin gymnasion, sekä rahoja. == Lähteet == Luokka:Hellenistiset kaupungit Kreikassa Luokka:Néa Propontída
François Vatel

François Vatel (1631 – 24. huhtikuuta 1671) oli ranskalainen kokki, jonka merkittävä saavutus oli Crème Chantillyn, makean vaniljanmakuisen kermavaahdon keksiminen. Vaahto tuli kuuluisaksi 2 000 hengen juhla-aterialla, jonka Louis II Condé järjesti Ludvig XIV:n kunniaksi huhtikuussa 1671. Juhlien pitopaikka, Château de Chantilly, antoikin nimen Vatelin keksinnölle. Vatelin kuolema samojen juhlien yhteydessä oli aikanaan kansallinen tragedia. Juhlia varten toimitetut kalatarvikkeet vaikuttivat tulevan liian myöhään Vatelin valmisteltaviksi. Madame de Sévignén kirjeen mukaan perfektionistinen Vatel stressaantui asiasta ja teki itsemurhan lyömällä miekan vatsansa läpi. Huhun mukaan kokin kuolleena löytänyt palvelija olisi ollut juuri saapumassa ilmoittamaan hänelle kalojen saapuneen. Vatelista on tehty hänen kuolemaansa liittyen myös filmatisointi. Vuonna 2000 julkaistun Vatel-elokuvan pääosan kokkina esittää Gérard Depardieu. Luokka:Ranskalaiset kokit Luokka:Vuonna 1631 syntyneet Luokka:Vuonna 1671 kuolleet
Paratiisikaijat

Paratiisikaijat (Psephotellus) on kaijojen heimoon kuuluva lintusuku. == Lajit == * Huppuparatiisikaija (Psephotellus dissimilis) * Kultaparatiisikaija (Psephotellus chrysopterygius) * Mulgaparatiisikaija (Psephotellus varius) * Paratiisikaija (Psephotellus pulcherrimus) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Paratiisikaijat
Mirella

Mirella on naisen etunimi. Mirella on alkujaan italialainen muunnos ranskalaisesta nimestä Mireille, joka taas on muunnos oksitaaninkielisestä nimestä Mirèio. Nimi Mirèio on peräisin Frédéric Mistralin samannimisestä runosta, ja hän todennäköisesti muodosti sen oksitaaninkielisen verbin mirar ’ihailla’ pohjalta. Suomessa nimen Mirella on saanut vuoden 2019 loppuun mennessä noin 1 800 henkilöä. Mirellan nimipäivä on vuodesta 2015 lähtien 30. huhtikuuta. ==Tunnettuja Mirella-nimisiä== *Mirella Cortès (s. 1958), katalonialainen poliitikko, Espanjan senaatin jäsen *Mirella Freni (1935–2020), italialainen sopraano *Mirella Harju (s. 1982), suomalainen maantiepyöräilijä *Mirella Lesonen (s. 1983), suomalainen esteratsastaja *Mirella Pekkonen, suomalainen juontaja *Mirella Roininen, Mirella (s. 2005), suomalainen laulaja ja lauluntekijä ==Lähteet== Luokka:Etunimet hu:Mirella pl:Mirela
Six Degrees of Inner Turbulence (kappale)

Six Degrees Of Inner Turbulence on Dream Theaterin kappale samannimiseltä levyltä. Kappale on kestoltaan Dream Theaterin pisin kappale, kestäen 42 minuuttia ja 4 sekuntia. Kappale on jaettu kahdeksaan osaan. Kappale kertoo kuudesta henkilöstä, jotka sairastavat eri mielenterveyshäiriöitä. == Kappaleen osat == *I: Overture alkusoitto *II: About To Crash Kertoo tytöstä joka kärsii kaksisuuntaisesta mielialahäiriöstä. *III: War Inside My Head Kertoo miehestä jolla on Post-traumaattinen stressioireyhtymä. Hän on ilmeisesti ollut Vietnamin sodassa (Napalm Showers, Showed the cowards, We weren't there to mess around). Mies luulee olevansa edelleen sodassa ja kuulee ja näkee muistikuvia sodasta. *IV: The Test That Stumped Them All Osa kertoo pojasta, joka kärsii skitsofreniasta. Osa on kappaleen nopeatempoisin. *V: Goodnight Kiss Kertoo äidistä joka kärsii synnytysmasennuksesta. *VI: Solitary Shell Osa kertoo pojasta joka kärsii autismista. Esim. ("A Monday-morning lunatic, disturbed from time to time") kertoo arvaamattomista liikkeistä. Kappaleen alussa kuvaillaan miten normaali hän oli aluksi. *VII: About To Crash (reprise) Jatkaa siitä mihin toinen osa, About to Crash, jäi. Tällä kertaa se on kuvattuna sairastajan näkökulmasta. *VIII: Losing Time/Grand Finale Kertoo tytöstä joka kärsii dissosiatiivisesta identiteettihäiriöstä. Osan, ja samalla koko kappaleen, päättää loppusoitto. Grand Finale kertoo miten meidän pitää auttaa ja ymmärtää taudeista kärsiviä. == Muusikot == *James LaBrie – laulu *John Petrucci – kitara *Jordan Rudess – koskettimet *John Myung – basso *Mike Portnoy – rummut Luokka: Dream Theaterin kappaleet